खराब पानी के मामले में दीपक ने एक अधिकारी को जमकर फटकार लगाई और सभा में सबके सामने खराब पानी भी पिया। सामने आए वीडियो में दिख रहा है कि कांग्रेस विधायक किस तरह अधिकारी को फटकार लगा रहे हैं। उन्होंने खराब पानी से भरी बोतल हाथ में पकड़ते हुए कहा, ‘मेरी जनता पानी पी रही है ये वाला। चिंदवाड़ा गांव की मेरी जनता ये पानी पी रही है, पता नहीं कितने सालों से ये पानी पी रही है जनता। ये पानी मैं भी पीकर देख रहा हूं, अगर बीमार पड़ूं तो लेकर जाना मुझे अस्पताल, आपको भी पीना है अभी।’ इतना कहकर दीपक बैज ने बोतल में से एक घूंट पानी पिया, फिर उन्होंने अधिकारी के हाथ में बोतल थमाते हुए कहा, ‘पी लिया… अब आप पीकर देखो ये, ठीक है न?’